cyanic-selkie/wikianc huggingface dataset:
Κόλυμβος
Βιολογία
Αναπαράγονται κυρίως σε λίμνες, σε δάση ή στην τούνδρα, με σταθερή στάθμη νερού. Η φωλιά είναι ένα ρηχό βαθούλωμα κοντά στο νερό. Ξεχειμωνιάζουν στις ακτές και σε κλειστούς κόλπους, μερικές φορές σε μεγάλες αραιές συγκεντρώσεις, αλλά συνήθως τα βλέπουμε μοναχικά ή σε μικρές ομάδες. Μεταναστεύουν (Απρ.-Ιούν. και Σεπτ.-Νοέμβρ.) ταξιδεύοντας κυρίως πάνω από τη θάλασσα, μοναχικά ή σε αραιά κοπάδια, ποτέ σε πυκνούς σχηματισμούς. Όταν ο άνεμος είναι ασθενής ή ούριος, συχνά πετούν ψηλά σε ευρεία γραμμή, με συνεχή χτυπήματα των μακριών στενών φτερούγων.
Πηγές
Κατηγορία:Κολυμβίδες
Άλβαρο Ρεκόμπα
Ο Άλβαρο Ρεκόμπα (Álvaro Alexánder Recoba Rivero, 17 Μαρτίου 1976) είναι Ουρουγουανός πρώην ποδοσφαιριστής που έπαιξε τελευταία για την Κλουμπ Νασιονάλ ντε Φούτμπολ. Έχει ύψος 1,79 μ. και αγωνιζόταν ως αριστερός μέσος ή επιθετικός. Λόγω της χαρακτηριστικής φυσιογνωμίας του, του έχουν δώσει το παρατσούκλι: "Κινέζος" (El Chino).
Ανάμεσα σε άλλες ομάδες, αγωνιστηκε στο πρωτάθλημα Ιταλίας από το 1997 έως το 2008. Εκτός από ένα εξάμηνο που έπαιξε στη Βενέτσια, ήταν βασικό στέλεχος της Ίντερ επί δέκα συνεχόμενες σεζόν. Τη σεζόν 2007-08 αγωνίστηκε δανεικός στην Τορίνο. Το 2008 αποκτήθηκε από την ομάδα του Πανιωνίου, ενώ αποχώρησε από την ομάδα τον Δεκέμβριο του 2009.
Είναι 69 φορές διεθνής με την Ουρουγουάη, με την οποία πήρε μέρος στο Παγκόσμιο κύπελλο ποδοσφαίρου του 2002.
Βιογραφικά στοιχεία
Ο Άλβαρο Ρεκόμπα γεννήθηκε στις 17 Μαρτίου 1976 στο Μοντεβίδεο της Ουρουγουάης από ποδοσφαιρική οικογένεια, αφού ο πατέρας του υπήρξε τερματοφύλακας στην Πενιαρόλ.
Πέρασε σχετικά φτωχικά παιδικά χρόνια, αλλά αξιοποιώντας το ποδοσφαιρικό του ταλέντο κατάφερε την περίοδο 1997-2001 να γίνει ο πιο ακριβοπληρωμένος ποδοσφαιριστής στον κόσμο με αμοιβή 7,5 εκατομμύρια δολάρια ετησίως. Όμως, παρέμεινε απλός και ποτέ δεν ξέχασε την καταγωγή του. Μάλιστα τα πρώτα του χρήματα τα διέθεσε στην αγορά ενός ταξί, τα έσοδα του οποίου πήγαιναν στη μητέρα του, ώστε να σταματήσει να εργάζεται σε εργοστάσιο.
Είναι παντρεμένος με την Λορένα Περόνε, θυγατέρα του παλιού ποδοσφαιριστή Ραφαέλε Περόνε, η οποία έχει γεννηθεί στην Αθήνα την εποχή που ο πατέρας της αγωνιζόταν στον Ολυμπιακό Π. Έχει δύο παιδιά: τη Ναταλί και τον Ιερεμία.
"Ο Άλβαρο είναι μια ιδιοφυΐα αλλά όπως κάθε ιδιοφυΐα μπορεί να σε κάνει να χοροπηδάς από χαρά και να σε γεμίζει με οργή. Θα πρέπει απλώς να εκτιμάμε εκείνες τις στιγμές που το μυαλό του είναι στο κεφάλι και τα πόδια του στη γη."
Το ξεκίνημα
Ο Άλβαρο ξεκίνησε την καριέρα του στην Ντανούμπιο της πατρίδας του. Έπειτα από μερικά χρόνια στην εφηβική ομάδα, τη σεζόν 1993-94 έπαιξε στην πρώτη ομάδα σε ηλικία 16 ετών. Αμέσως, το θαυμάσιο αριστερό του πόδι τράβηξε το ενδιαφέρον των πιο δυνατών ομάδων της χώρας. Το 1996 πήγε στην Νάσιοναλ Μοντεβίδεο και την επόμενη σεζόν μεταγράφηκε στην Ίντερ του Μιλάνου.
Πρώτη χρονιά στην Ίντερ
Ο Ρεκόμπα έκανε το ντεμπούτο του στην Ίντερ στις 31 Αυγούστου 1997, την ίδια μέρα με το Ρονάλντο, σε αγώνα εναντίον της Μπρέσια στο Σαν Σίρο. Μπήκε σαν αλλαγή ενώ η ομάδα του έχανε με 0-1 και της χάρισε τη νίκη με δύο δικά του γκολ στο τελευταίο δεκάλεπτο: ένα με σουτ από 40 μέτρα και ένα με εκτέλεση φάουλ. Την ίδια σεζόν πέτυχε ένα καταπληκτικό γκολ με ψηλοκρεμαστό σουτ από τη σέντρα.
Δανεικός στη Βενέτσια
Στη συνέχεια δόθηκε δανεικός για το δεύτερο μισό της σεζόν 1998-99 στη Βενέτσια που κινδύνευε με υποβιβασμό. Εκεί απέδειξε ότι μπορούσε να αγωνιστεί σε υψηλό επίπεδο καθώς σε 19 ματς σκόραρε 11 φορές και δημιούργησε άλλα 9 γκολ. Με τη βοήθειά του η Βενέτσια κατάφερε να μείνει στην Α΄ κατηγορία.
Καθιέρωση στην Ίντερ
Επιστρέφοντας στην Ίντερ υπέγραψε συμβόλαιο ως το 2006. Όμως, το 2001 ήταν μια δύσκολη χρονιά γι’ αυτόν, διότι το ιταλικό διαβατήριο που είχε αποκτήσει αποδείχθηκε πλαστό. Έτσι έχασε την ιταλική υπηκοότητα, που είχε λάβει από το 1999. Τιμωρήθηκε με αποκλεισμό ενός έτους, ο οποίος στη συνέχεια μειώθηκε στους τέσσερις μήνες.
Την περίοδο που αγωνίστηκε στην Ίντερ ήταν βασικό στέλεχος της ομάδας και πέτυχε πολλά καθοριστικά γκολ. Ως το 2007 με την Ίντερ κατέκτησε ένα Κύπελλο ΟΥΕΦΑ, δύο πρωταθλήματα και δύο κύπελλα Ιταλίας.
Στην Τορίνο
Ήδη από το Μάρτιο του 2007 ο Ρεκόμπα είχε εκφράσει την επιθυμία να φύγει από την Ίντερ, διότι δεν είχε αρκετές συμμετοχές στην ενδεκάδα. Έτσι, τον Αύγουστο του ίδιου χρόνου παραχωρήθηκε ως δανεικός στην Τορίνο, στην οποία μάνατζερ ήταν ο Βάλτερ Νοβελίνο, παλιός του γνώριμος από τη Βενέτσια.
Με την Τορίνο είχε μια καλή σεζόν. Πέτυχε το πρώτο του γκολ κατά της Παλέρμο στο δεύτερο ματς της χρονιάς. Επίσης, είχε ένα καταπληκτικό παιχνίδι για το κύπελλο κατά της ΑΣ Ρόμα σκοράροντας δύο γκολ στο νικηφόρο 3-1 της ομάδας του.
Όμως, γενικά οι εμφανίσεις του δεν ήταν πάντα ικανοποιητικές εξαιτίας τραυματισμών. Συνολικά έπαιξε σε 22 ματς πρωταθλήματος και πέτυχε τρία γκολ.
Στον Πανιώνιο
Στο τέλος της σεζόν 2007-08 ο Ρεκόμπα έμεινε ελεύθερος. Αναζήτησε ομάδα στο ιταλικό και στο αγγλικό πρωτάθλημα, όπου είχε επαφές με την Μπλάκμπερν Ρόβερς. Τελικά, δεν κατάφερε να συμφωνήσει.
Στη διάρκεια του καλοκαιριού έκανε διακοπές στην Ελλάδα, στην οποία έχει γεννηθεί η σύζυγος του Λορένα. Κάνοντας παρέα με τον παίκτη του Πανιωνίου Λάμπρο Χούτο, φίλο του από τα χρόνια της Ίντερ, γνωρίστηκε με τον πρόεδρο του συλλόγου Κωνσταντίνο Τσακίρη, ο οποίος του πρότεινε να έρθει στον Πανιώνιο.
Όταν, οι επαφές με την Μπλάκμπερν ναυάγησαν το ενδιαφέρον του Πανιωνίου ανανεώθηκε και τελικά στις 5 Σεπτεμβρίου 2008 ο Ρεκόμπα υπέγραψε διετές συμβόλαιο με το σύλλογο της Νέας Σμύρνης. Η μεταγραφή κόστισε γύρω στα 2 εκ. ευρώ και αποτελεί την ακριβότερη μεταγραφή στην ιστορία του σωματείου.
Με την φανέλα του Πανιωνίου αγωνίστηκε μέχρι τον Δεκέμβριο του 2009. Στις 16 Δεκεμβρίου, έλυσε κοινή συναινέσει τη συνεργασία του με τον Πανιώνιο, μετά από συνάντηση που είχε με ανθρώπους της διοίκησης. Το ενάμιση έτος που αγωνίστηκε σε αυτόν είχε διάφορα προβλήματα τραυματισμών τα οποία τον έκαναν να χάσει αρκετά παιχνίδια με την ομάδα καθώς και την θέση του στο αρχικό σχήμα. Κατάφερε πάντως να αγωνιστεί σε 19 αγώνες την περίοδο 2008-09 σημειώνοντας 4 γκολ στο πρωτάθλημα, ενώ είχε και πολλές ασσίστ. Η παρουσία του βοήθησε τον Πανιώνιο τόσο στο παιχνίδι του όσο και στο να κάνει ακόμα πιο γνωστό το όνομά του.
Εθνική ομάδα
Ο Ρεκόμπα έχει αγωνιστεί 69 φορές με την Εθνική Ουρουγουάης και έχει πετύχει 12 γκολ.
Έπαιξε στο Παγκόσμιο κύπελλο ποδοσφαίρου του 2002 και πέτυχε ένα γκολ στο ισόπαλο 3-3 με τη Σενεγάλη. Το Σεπτέμβριο 2005 πέτυχε το γκολ, με το οποίο η χώρα του νίκησε την Αργεντινή και προκρίθηκε ως πέμπτη από τον όμιλο της Νότιας Αμερικής για την επόμενη φάση των προκριματικών του Παγκοσμίου Κυπέλλου 2006. Όμως, στη συνέχεια αποκλείστηκε από την Αυστραλία στα πέναλτι.
Το τελευταίο του γκολ (δωδέκατο) με την εθνική ομάδα πέτυχε στις 2 Ιουνίου 2007 στη φιλική νίκη με 2-1 επί της Αυστραλίας.
Αγωνιστικό στυλ
Τα ποδοσφαιρικά προσόντα του Ρεκόμπα είναι πλούσια και τον καθιστούν χρήσιμο σε όποια ομάδα αγωνίζεται. Συνοπτικά:
Το μειονέκτημά του είναι ότι δεν είναι ιδιαίτερα ανθεκτικός στα σκληρά μαρκαρίσματα.
Εξωτερικοί σύνδεσμοι
Κατηγορία:Ουρουγουανοί ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Ίντερ Κατηγορία:Ποδοσφαιριστές Πανιωνίου Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σέριε Α Κατηγορία:Ποδοσφαιριστές Εθνικής Ουρουγουάης Κατηγορία:Ποδοσφαιριστές Ντανούμπιο ΦΚ Κατηγορία:Ποδοσφαιριστές Κόπα Αμέρικα 2007 Κατηγορία:Ποδοσφαιριστές Κυπέλλου Συνομοσπονδιών FIFA 1997 Κατηγορία:Ποδοσφαιριστές Κλουμπ Νασιονάλ ντε Φούτμπολ Κατηγορία:Ποδοσφαιριστές Τορίνο ΦΚ Κατηγορία:Ποδοσφαιριστές ΦΒΚ Ουνιόνε Βενέτσια Κατηγορία:Ξένοι ποδοσφαιριστές στην Ελλάδα
Βυζαντινό λουτρό Άνω Πόλης (Θεσσαλονίκη)
Το Βυζαντινό Λουτρό της Άνω Πόλης, είναι το μεγαλύτερο βυζαντινό Λουτρό που σώζεται από την μεσοβυζαντινή ή υστεροβυζαντινή περίοδο στον ελλαδικό χώρο και ένα από τα λίγα διασωθέντα κοσμικά κτίρια εκείνης της εποχής. Η αξία του ως μνημείο είναι μεγάλη και η πολεοδομική θέση που κατέχει σημαντική. Βρίσκεται στην είσοδο του χαρακτηρισμένου παραδοσιακού οικισμού της Άνω Πόλης στην Θεσσαλονίκη, και λειτουργούσε ως ανδρικό και γυναικείο λουτρό. Συγκεκριμένα βρίσκεται μεταξύ των οδών Θεοτοκοπούλου, Κρίσπου, Χρυσοστόμου και Φιλοκτήτου στην Άνω Πόλη.
Ιστορία
μικρογραφία|213x213εσ|Εσωτερική άποψη του βυζαντινού λουτρού μικρογραφία|213x213εσ|Eσωτερική άποψη του θερμού χώρου Η κατασκευή του λουτρού υπολογίζεται γύρω στο 1200 ή σύμφωνα με άλλη άποψη στο 1300. Το λουτρό αποτελείται από επιτοίχιους αεραγωγούς για την σωστή ρύθμιση της θερμοκρασίας του αέρα και δεξαμενή. Συνέχισε να λειτουργεί και επί Τουρκοκρατίας κατά την οποία υπέστη μερικές τροποποιήσεις και πήρε την ονομασία Κουλέ Χαμάμ την οποία οφείλει στην συνοικία όπου είναι χτισμένο. Η χρήση του διακόπηκε κατά τη δεκαετία του 1940. Το 1952 κηρύχτηκε διατηρητέο μνημείο και κατά τη δεκαετία του 1970 έγιναν κάποιες πρώτες εργασίες στο χώρο του λουτρού ενώ ως συνέπεια του σεισμού του 1978 πραγματοποιήθηκαν έργα υποστύλωσης. Το 2002, το κτίσμα αναδείχτηκε μέσω ενεργειών της 9ης Εφορείας Βυζαντινών Αρχαιοτήτων ενώ μετά από νέες εργασίες αποκατάστασης που ξεκίνησαν στις αρχές της δεκαετίας του 2010, κατέστη το 2015 επισκέψιμο προς το κοινό. Το μνημείο υπάγεται στην Εφορεία Βυζαντινών Αρχαιοτήτων της Θεσσαλονίκης και αποτελεί Μνημείο Παγκόσμιας Κληρονομιάς της ΟΥΝΕΣΚΟ.
Δομή-Οργάνωση
μικρογραφία|213x213εσ|Eσωτερική άποψη του θόλου του θερμού χώρου Το λουτρό διαστάσεων 17Χ12,50μ., παρουσιάζει την τριμερή διάταξη που χαρακτηρίζει τα βυζαντινά λουτρά, με έναν προθάλαμο με χρήση αποδυτηρίου, δύο διμερείς υπόκαυστους χώρους, τον χλιαρό (χλιαροψύχριον) και τον θερμό (θερμολουτήριον) και τέλος μια δεξαμενή νερού-εστία.
Πηγές
Revithiadou, F. and K. T. Raptis. 2014. Αποκατάσταση - Στερέωση του Βυζαντινού Λουτρού στη Θεσσαλονίκη / Restoration - Consolidation of the Byzantine Bath in Thessaloniki
Παραπομπές
Κατηγορία:Παλαιοχριστιανικά και βυζαντινά μνημεία της Θεσσαλονίκης
2963 Τσεν Τσιατζένγκ
Ο Τσεν Τσιατζένγκ (Chen Jiageng) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,134. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του προς τιμή του Κινέζου επιχειρηματία της Σιγκαπούρης και ευεργέτη Τσεν Τσιατζένγκ, γνωστού με το όνομα Ταν Κα Κη.
Φυσικά χαρακτηριστικά
Τα φυσικά χαρακτηριστικά του Τσεν Τσιατζένγκ είναι άγνωστα.
Εξωτερικοί σύνδεσμοι-πηγές
Τσεν Τσιατζενγκ
Ξένια Σίτνικ
Η Ξένια Σίτνικ (Ксенія Міхайлаўна Сітнік, 15 Μαΐου 1995) είναι Λευκορωσίδα τραγουδίστρια.
Κέρδισε στον τρίτο διαγωνισμό Eurovision Junior το 2005 (jESC) με το τραγούδι My Vmeste (Είμαστε Μαζί), που έγραψε η ίδια. Κέρδισε με πολύ μικρή διαφορά, 3 βαθμών, από τη δεύτερη θέση, την οποία κατέλαβε ο Ισπανός Αντόνιο Χοσέ.
Κουτσοπόδι
Το Κουτσοπόδι είναι πεδινό χωριό του νομού Αργολίδας. Βρίσκεται σε υψόμετρο 45 μέτρων στα βόρεια του Άργους, επάνω στον Αργολικό κάμπο. Διοικητικά υπάγεται στην κοινότητα Κουτσοποδίου της δημοτικής ενότητας Κουτσοποδίου του Δήμου Άργους - Μυκηνών. Από το 1997 μέχρι το και το 2010 το χωριό ήταν η έδρα του «Καποδιστριακού» Δήμου Μυκηναίων ενώ πριν από το 1997 ήταν κοινότητα της επαρχίας Άργους.
Σύμφωνα με την απογραφή του 2011 το χωριό έχει πληθυσμό 1.857 κατοίκων. Οι κάτοικοι ασχολούνται κυρίως με την γεωργία και λιγότερο με την κτηνοτροφία. Η γύρω περιοχή είναι εύφορη και καλλιεργούνται ελιές, εσπεριδοειδή, αμπέλια και οπωροκηπευτικά. Υπάρχουν επίσης και αρκετά εργοστάσια που ασχολούνται με την μεταποίηση της αγροτικής παραγωγής αλλά και με την κατασκευή συστημάτων άρδευσης.
Ως σημαντικό χωριό το Κουτσοπόδι συγκεντρώνει αρκετές υπηρεσίες που εξυπηρετούν και την γύρω περιοχή. Έχει υπεραγορά, τράπεζα, φούρνο, χασάπη, φαρμακεία, ταβέρνες, καφετέριες, βενζινάδικα και εμπορικά καταστήματα. Το χωριό έχει νηπιαγωγείο, δημοτικό σχολείο και Γυμνάσιο.
Σύμφωνα με τον Αντώνη Μηλιαράκη στο Κουτσοπόδι όπως και σ' ολόκληρο τον δήμο ζούσαν Αρβανίτες.
Πληθυσμός
Το Κουτσοπόδι απο το 1879 μέχρι το και το 1928 παρουσίασε μικρή αύξηση πληθυσμού ενώ απο το 1940 και μεταπολεμικά παρουσίασε σημαντική αύξηση μέχρι το 1991. Έκτοτε ο πληθυσμός έχει μειωθεί ελαφρά εξαιτίας και αποσχίσεων οικισμών. Διάγραμμα ιστορικής εξέλιξης πληθυσμού απο το 1861
Παραπομπές
Κατηγορία:Χωριά του νομού Αργολίδας Κατηγορία:Δήμος Άργους - Μυκηνών
Μπιλ Γκέιτς
Ο Γουίλλιαμ Χένρυ "Μπιλ" Γκέιτς (William Henry "Bill" Gates III, 28 Οκτωβρίου 1955) είναι Αμερικανός επιχειρηματίας, φιλάνθρωπος, επενδυτής, προγραμματιστής υπολογιστών, και εφευρέτης. Το 1975, ο Γκέιτς και ο Πολ Άλεν συνίδρυσαν την εταιρεία Microsoft, η οποία εξελίχτηκε στην μεγαλύτερη εταιρεία λογισμικού για ηλεκτρονικούς υπολογιστές παγκοσμίως. Κατά τη διάρκεια της καριέρας του στη Microsoft, ο Γκέιτς έχει διατελέσει πρόεδρος, Διευθύνων Σύμβουλος και επικεφαλής αρχιτέκτονας λογισμικού. Μέχρι τον Μάιο του 2014 ήταν ο μεγαλύτερος φυσικός μέτοχος της εταιρείας. Ο Γκέιτς συνέγραψε και συμμετείχε στη συγγραφή αρκετών βιβλίων.
Του έχουν ασκηθεί κριτικές για τις επιχειρηματικές του τακτικές, οι οποίες έχουν θεωρηθεί αντι-ανταγωνιστικές, μια άποψη η οποία σε πολλές περιπτώσεις έχει εκδικαστεί στα δικαστήρια. Αργότερα κατά τη διάρκεια της καριέρας του ο Gates ανέλαβε μια σειρά από φιλανθρωπικές πρωτοβουλίες, προσφέροντας σημαντικά χρηματικά ποσά σε διάφορες φιλανθρωπικές οργανώσεις και επιστημονικά ερευνητικά προγράμματα μέσω του Ιδρύματος Bill & Melinda Gates, που ιδρύθηκε το 2000.
Τα πρώτα χρόνια
Ο πατέρας του Μπιλ Γκέιτς ήταν εισαγγελέας και η μητέρα του, Μαίρη Μάξγουελ, ήταν καθηγήτρια στο Πανεπιστήμιο της Ουάσιγκτον και πρόεδρος της United Way International. Το 1968, σε ηλικία 13 ετών, ο Μπιλ Γκέιτς φοιτά στο ιδιωτικό σχολείο Lakeside και εκεί θα έλθει για πρώτη φορά σε επαφή με το αντικείμενο πάνω στο οποίο επρόκειτο να πραγματοποιήσει μεγάλη σταδιοδρομία: Τον ηλεκτρονικό υπολογιστή.
Ο Μπιλ Γκέιτς και οι συμμαθητές του χρησιμοποίησαν κατά τη διάρκεια ενός πειραματικού προγράμματος ένα υπολογιστή, τον DEC PDP–10 που ανήκε στην εταιρεία Computer Center Corporation, από την οποία το σχολείο είχε «ενοικιάσει» ένα πακέτο ωρών χρήσης. Αυτή ήταν η αρχή μιας μεγάλης καριέρας. Ο Μπιλ Γκέιτς, ο Πολ Άλεν (Paul Allen) και μερικοί ακόμη συμμαθητές τους (που αργότερα προσλήφθηκαν όλοι στην Microsoft), έγιναν αχώριστοι φίλοι με τον ηλεκτρονικό υπολογιστή. Η ενασχόληση τους με τον υπολογιστή, όμως, τους δημιούργησε διάφορα προβλήματα στο σχολείο, αφού είτε καθυστερούσαν στα μαθήματα είτε πήγαιναν αδιάβαστοι είτε «μαγείρευαν» τις ώρες, ώστε να βρίσκονται όσο το δυνατόν περισσότερο στην αίθουσα των υπολογιστών, καταναλώνοντας μάλιστα μέσα σε λίγες εβδομάδες όλες το πακέτο διαθέσιμων ωρών του σχολείου. Έτσι, το φθινόπωρο του 1968 το σχολείο έρχεται σε συμφωνία με μια άλλη, νέα εταιρεία ηλεκτρονικών υπολογιστών για τους μαθητές.
Η αχώριστη παρέα του Μπιλ Γκέιτς και του Πωλ Άλεν, όμως, δεν άργησε να προκαλέσει ένα σωρό προβλήματα τόσο στο λογισμικό του υπολογιστή, αφού κατάφεραν να το υπερκεράσουν, δημιουργώντας διάφορα μπλακ – άουτ, και να μπουν στο σύστημα ασφαλείας, όπου άλλαξαν τα στοιχεία και τις ώρες χρήσης του υπολογιστή, έσβησαν όλα τα αρχεία μαζί με τις ώρες χρήσης και επανέφεραν όλο το πακέτο ωρών στο μηδέν. Όταν τελικά έγιναν αντιληπτοί, πλήρωσαν το ατόπημα τους με μια μικρή αποβολή και με μερικές εβδομάδες αποκλεισμού από το σύστημα. Στα τέλη του 1968 ο Γκέιτς, ο Άλλεν και άλλοι δύο από το γκρουπ των συμμαθητών, οι Ρικ Ουέιλαντ και Κεντ Ίβανς (Ric Weiland και Kent Evans) ιδρύουν την εταιρεία λογισμικού "Lakeside Programmers Group". Η ίδια εταιρεία που τους είχε εκδιώξει από το σύστημά της τους προσλαμβάνει για να εντοπίσουν τις αδυναμίες του λογισμικού της και, ως αντάλλαγμα, τους προσφέρει απεριόριστο χρόνο στον υπολογιστή.
Τον Μάρτιο του 1970 η εταιρεία αναστέλλει τη λειτουργία της και η συντροφιά των νεαρών προγραμματιστών βρίσκεται και πάλι χωρίς πρόσβαση σε ηλεκτρονικούς υπολογιστές. Ανακαλύπτουν, όμως, μια ασφαλιστική εταιρεία, την "Information Sciences Inc.", η οποία τους εμπιστεύεται τη δημιουργία λογισμικού για το πρόγραμμα πληρωμών, προσφέροντάς τους ως αντάλλαγμα, εκτός από την χρήση των υπολογιστών της, και χρηματική αμοιβή - εάν και εφόσον από τα προγράμματα της ομάδας προέκυπταν κέρδη. Εκείνη την περίοδο, τα μέλη της ομάδας ζήτησαν από τον Μπιλ να αποχωρήσει, αφού η συγκεκριμένη εργασία δεν επαρκούσε για όλους, όμως ο Γκέιτς τους πείθει τελικά να παραμείνει. Δύο χρόνια αργότερα, το 1972, ο Γκέιτς και ο Άλεν ιδρύουν την "Traf – Ο – Data" και σχεδιάζουν έναν υπολογιστή που θα ρύθμιζε την κυκλοφορία στους δρόμους. Για την εργασία τους αυτή έλαβαν ως αμοιβή το ποσό των $20.000. Η εταιρεία είχε διάρκεια ζωής μέχρι το τέλος των σπουδών του Μπιλ. Λίγο αργότερα, οι δύο φίλοι εισάγουν το σχολείο τους στο νέο σύστημα πληροφορικής και εισπράττουν $4.200 ως ανταμοιβή.
Στα 17 τους χρόνια, οι δύο συμμαθητές, φίλοι και συνεργάτες προσκαλούνται από την TRW, όχι μόνο για να ανακαλύψουν όλες αδυναμίες του συστήματος της εταιρείας αλλά και για να προτείνουν πιθανές λύσεις. Στα 1973 ο Γκάρι Κίλνταλ (Gary Kildall) σχεδιάζει ένα απλό λειτουργικό σύστημα, το οποίο ονόμασε CP/M χρησιμοποιώντας τη γλώσσα προγραμματισμού PL/M και αφήνει ανοικτό τον κώδικά του για εκπαιδευτικούς σκοπούς. Το φθινόπωρο του ίδιου έτους ο Μπιλ Γκέιτς εγγράφεται στη Νομική Σχολή του Πανεπιστημίου του Χάρβαρντ, ενώ παράλληλα αποφασίζει να φοιτήσει και στο Μαθηματικό τμήμα του ίδιου πανεπιστημίου. Όμως, ο Μπιλ χάνεται για άλλη μια φορά στο Κέντρο Πληροφορικής του Πανεπιστημίου.
Στο Λέικ Σάιντ ο Γκέιτς, ο Άλεν και ένας ακόμη φίλος τους, ο Πολ Γκίλμπερτ, ειδικός στις συνδέσεις δικτύων υπολογιστών, κατασκευάζουν ένα μηχάνημα, χρησιμοποιώντας τον επεξεργαστή 8008 του 1Kb της Intel. Ο ομάδα είχε την ευκαιρία να κάνει μια επίδειξη του προϊόντος της, ωστόσο μετά την αποτυχία της παρουσίασης η ιδέα της ίδρυσης μιας εταιρείας που θα παρήγαγε υπολογιστές εγκαταλείφθηκε εντελώς. Στα τέλη του πρώτου χρόνου στο Χάρβαρντ ο Γκέιτς πείθει τον Άλεν να μετακομίσει, προκειμένου να μπορέσουν να πραγματοποιήσουν τα σχέδιά τους. Έτσι, το καλοκαίρι του 1974 οι δύο φίλοι βρίσκονται να δουλεύουν μαζί στην εταιρεία υπολογιστών Χόνεϊγουελ (Honeywell) και προς το τέλος του καλοκαιριού ο Άλεν επιμένει όλο και περισσότερο στην ιδέα ίδρυσης μιας εταιρείας λογισμικού. Ο Γκέιτς, όμως, είχε τους ενδοιασμούς του, αφού μέχρι στιγμής τουλάχιστον, το επαγγελματικό ενδιαφέρον του για την Πληροφορική δεν ήταν μεγαλύτερο από εκείνο για τη Νομική.
Το Δεκέμβριο του 1974 παρουσιάζεται και κυκλοφορεί ο πρώτος υπολογιστής Altair 8800 και οι δύο φίλοι και συμμαθητές συνειδητοποιούν ότι η αγορά των προσωπικών ηλεκτρονικών υπολογιστών είναι έτοιμη να εκτοξευθεί στα ύψη και επίσης πως η ανάγκη δημιουργίας λογισμικού για τα καινούργια μηχανήματα είναι πλέον επιτακτική. Στους υπολογιστές της General Electric, στους οποίους ο Γκέιτς και ο Άλλεν είχαν τις πρώτες τους εμπειρίες, η γλώσσα που χρησιμοποιούσαν ήταν η BASIC, η ίδια που χρησιμοποιούσαν και στους σχολικούς υπολογιστές DEC. Μέσα σε λίγες μέρες ο Μπιλ Γκέιτς επικοινωνεί με την MITS, την εταιρεία παραγωγής των ηλεκτρονικών υπολογιστών Altair και προτείνει τη δημιουργία ενός εξειδικευμένου λογισμικού για τους υπολογιστές της. Η εταιρεία δέχεται την πρόταση και ο Γκέιτς ρίχνεται με φρενίτιδα στη δημιουργία του. Μέσα σε οκτώ εβδομάδες το νέο λογισμικό είναι έτοιμο, ενώ την ίδια ώρα ο Άλεν κατασκευάζει ένα προσομοιωτή του Altair και πηγαίνει στην εν λόγω εταιρεία με το πρόγραμμα ανά χείρας για την πρώτη δοκιμή που στέφεται από απόλυτη επιτυχία.
Αμέσως μετά οι εξελίξεις είναι ραγδαίες. Η εταιρεία αγοράζει το λογισμικό, το οποίο κυκλοφορεί στην αγορά με το όνομα Altair Basic και τον Απρίλιο του 1975 ο Γκέιτς και ο Άλεν ιδρύουν την εταιρεία Microsoft. Συγχρόνως πωλούν τη BASIC που δημιούργησαν στην Intel και την NCR και προσλαμβάνουν στην εταιρεία τους τούς δύο συμμαθητές τους, τον Μαρκ Μακντόναλντ (Marc MacDonald) και Ρικ Ουέιλαντ (Ric Weiland). Τον Ιανουάριο του 1979 ο Μπιλ Γκέιτς μεταφέρει τη Microsoft και τους 16 υπαλλήλους της στο Σιάτλ (Ουάσιγκτον) και προσλαμβάνει έξυπνους ανθρώπους, που δεν έχουν, όμως, καμία προηγούμενη εμπειρία σε ανάλογη θέση.
Η άνοδος της Microsoft
Το 1980 η ΙΒΜ, σκοπεύοντας να παρουσιάσει στην αγορά τον πρώτο της προσωπικό υπολογιστή, έρχεται σε συμφωνία με την Microsoft για την προμήθεια της γλώσσας προγραμματισμού BASIC. Αναζητά, όμως, και λειτουργικό σύστημα για τον νέο της προσωπικό υπολογιστή, τον IBM PC, το οποίο δεν διαθέτει. Ο Γκέιτς συστήνει στην ΙΒΜ τον Γκάρι Κίλνταλ και την εταιρεία του Digital Research. Οι επαφές δεν κατέληξαν πουθενά (σύμφωνα με φήμες ο Κίλνταλ και η σύζυγός του φεύγοντας για δεκαπενθήμερες διακοπές είπαν στην ΙΒΜ ότι "θα συζητήσουν μετά την επιστροφή τους"). Η επόμενη κίνηση του Γκέιτς είναι να προτείνει τον Τιμ Πάτερσον και το λειτουργικό σύστημα που η εταιρεία του, Seattle Computer Products, έχει δημιουργήσει, το QDOS (ή 86-DOS). Η Microsoft αναλαμβάνει τη διακίνησή του και τον Δεκέμβριο του 1980 ο Μπιλ Γκέιτς το αγοράζει από την Seattle Computer Products. Η Microsoft πλήρωσε λιγότερο από 100.000 $ για τα δικαιώματα του εν λόγω συστήματος και κάλεσε τον ίδιο τον Πάτερσον για να προσαρμόσει το σύστημα του στους υπολογιστές της ΙΒΜ. Το σύστημα που δημιουργήθηκε ονομάσθηκε PC–DOS. Η ΙΒΜ, ωστόσο, αρνήθηκε να αγοράσει την πατέντα του νέου συστήματος, οπότε ο Γκέϊτς προχώρησε σε μια άλλη συμφωνία, που ήθελε την ΙΒΜ να προμηθεύεται το λειτουργικό σύστημα των νέων της υπολογιστών, που ακόμη δεν είχαν κυκλοφορήσει στην αγορά, από την Microsoft. Η άρνηση αυτή είχε ως συνέπεια να αφήσει ελευθερία κινήσεων στον Γκέιτς, ο οποίος παραχώρησε δικαιώματα χρήσης του λειτουργικού με ελαφρές παραλλαγές σε άλλους κατασκευαστές προσωπικών υπολογιστών με την επωνυμία MS-DOS.
Από τον Απρίλιο του 1983 η Microsoft υιοθετεί το γνωστό σε όλους «ποντίκι», ενώ τα πρώτα Windows 1.0 εξελίσσονται σιγά – σιγά (έκδοση 2.0 και ύστερα έκδοση 3.0) και το 1992 εμφανίζονται στην πιο εξελιγμένη μορφή τους την έκδοση Windows 3.1. Η χρήση τους γενικεύεται, το νέο λειτουργικό σύστημα βελτιώνεται και καταφέρνει να εδραιωθεί στην παγκόσμια αγορά. Μέχρι τότε, η Microsoft βρίσκεται σε διαρκή ανταγωνισμό με τις άλλες εταιρείες λογισμικού, που παρουσιάζουν διάφορες μορφές λειτουργικών συστημάτων (CP/M, DR-DOS). Η είσοδος, όμως, στην αγορά των Windows 3.1 σηματοδοτεί μια νέα εκπληκτική πορεία για την εταιρεία του Μπιλ Γκέιτς. Τον Αύγουστο του 1995 η Microsoft παρουσιάζει τα Windows 95. Αυτό είναι το πρώτο λειτουργικό σύστημα της εταιρείας με έγχρωμη γραφική διεπαφή με το χρήστη και το δεύτερο σε πωλήσεις μέχρις εκείνη τη στιγμή, μετά το Mac OS.
Το 1985 η Microsoft και η IBM συνεργάζονται για την παραγωγή της επόμενης γενεάς λειτουργικών συστημάτων, όπως το OS/2, και η ΙΒΜ παράγει το σύστημα γραφικών Topview που θα χρησιμοποιούσε το λειτουργικό σύστημα OS/2. Η συνεργασία του Γκέιτς με την ΙΒΜ θα διαρκέσει μέχρι το 1991, τη χρονιά που ο Γκέιτς αποφασίζει να "μετατρέψει" το OS/2 στα Windows NT.
Τον Μάρτιο του 1986 η Microsoft μπαίνει για πρώτη φορά στο χρηματιστήριο. Η αρχική προσφορά των μετοχών με την τιμή στα 21 $ μετατρέπει τον Μπιλ Γκέιτς σε εκατομμυριούχο από τη μία στιγμή στην άλλη. Το 1987 η ανακοίνωση της συνεργασίας της Microsoft με την ΙΒΜ (για το ΟS/2 που θα αντικαθιστούσε το σύστημα MS – DOS) ανεβάζει κατακόρυφα την τιμή των μετοχών στα 100$ ανά μετοχή.
Τον Ιούνιο του 1992 ο Γκέιτς θα τιμηθεί με το Μετάλλιο του Έθνους για την Τεχνολογία από τον πρόεδρο των ΗΠΑ George H.W. Bush τον Πρεσβύτερο. Ένα χρόνο αργότερα, το 1993, η Star Electronics κάνει αγωγή κατά της Microsoft και την κερδίζει. Αιτία ήταν η έκδοση 6.0 του MS – DOS, στην οποία η Microsoft είχε ενσωματώσει την εφαρμογή "DoubleSpace" χωρίς, ωστόσο, να έχει έλθει σε συνεννόηση με την Star. Αμέσως μετά η Microsoft υποχρεώνεται εκ των πραγμάτων να παρουσιάσει στην αγορά τη βελτιωμένη έκδοση MS – DOS 6.21 χωρίς την επίμαχη εφαρμογή, αλλά η ζημιά έχει ήδη γίνει. Ένα χρόνο αργότερα το MS – DOS 6.22 περιέχει το DriveSpace, αυτή τη φορά δημιουργία της Microsoft, αν και έχει πολλά κοινά με το προηγούμενο.
Τον Ιανουάριο του 1994 ο Γκέιτς νυμφεύεται την Melinda French, την υπεύθυνη πωλήσεων της εταιρείας του στη Χαβάη, με την οποία θα αποκτήσει τρία παιδιά : την Jennifer Katherine Gates (1996), τον Roy John Gates (1999), και την Phoebe Adele Gates (2002). Η εταιρεία του συνεχίζει την ανοδική της πορεία παρουσιάζοντας νέες, πολύ περισσότερο εξελιγμένες εκδόσεις του λειτουργικού της συστήματος, των Microsoft Windows. Το 2001, η Microsoft κυκλοφορεί τα Microsoft Windows XP, την πρώτη έκδοση που συμπεριλαμβάνει χαρακτηριστικά περισσότερο προηγμένα, τα οποία συναντούσε κανείς μόνο σε λειτουργικά επαγγελματικών συστημάτων. Πριν κυκλοφορήσει τα Microsoft Windows XP, η Microsoft ήταν υποχρεωμένη να διατηρεί τόσο την τεχνολογία των Microsoft Windows NT όσο και των Microsoft Windows 9x (95-98). Με τα Windows XP εισήγαγε μία νέα γραφική διεπαφή χρήστη, την πρώτη σημαντική αλλαγή, από τα Windows 95.
Προς το μέλλον
Ο ερχομός της νέας χιλιετίας βρίσκει τον Μπιλ Γκέιτς και τη σύζυγό του Μελίντα να δημιουργούν το ίδρυμα "Bill & Melinda Gates Foundation", μια ανθρωπιστική οργάνωση, σκοπός της οποίας είναι η καταπολέμηση ασθενειών, όπως το AIDS αλλά και η ελονοσία, κυρίως στον Τρίτο Κόσμο. Ο Μπιλ Γκέιτς, σύμφωνα με τις δηλώσεις του, το 2008 παραχώρησε την προεδρία της Microsoft στη σύζυγό του Μελίντα και αφιερώνεται στο φιλανθρωπικό του έργο. Η εταιρεία του, παρά το ότι κατηγορείται συχνά (και καταδικάζεται) για παραβιάσεις των αντιμονοπωλιακών νόμων, τόσο στις ΗΠΑ όσο και στην Ευρώπη, είναι ο σχεδόν κυρίαρχος στα λειτουργικά συστήματα (Λ.Σ.) των προσωπικών υπολογιστών διότι έρχονται προ-εγκαταστημένα για κάποιο λόγο. ωστόσο είναι δυνατή η αντικατάσταση με άλλη έκδοση ή με τελείως άλλο Λ.Σ. ή την επανεγκατάστασή τους.
Το 2007, σύμφωνα με το περιοδικό Forbes, η περιουσία του Γκέιτς ξεπερνούσε τα 56 δισεκατομμύρια δολάρια. Ο Γκέιτς διαθέτει ως κατοικία μια εκπληκτική βίλα, ενώ είναι επίσης ιδιοκτήτης αρκετών διαμερισμάτων στον Trump World Tower, τον πολυτελέστερο ουρανοξύστη της Νέας Υόρκης. Δέκα χρόνια αργότερα, σύμφωνα με τα νεότερα στοιχεία του Forbes (3 Απριλίου 2017), η περιουσία του Γκέιτς έχει φτάσει τα 86,9 δισεκατομμύρια δολάρια.
Αποχώρηση από τη Microsoft
Ο Γκέιτς στις 27 Ιουνίου του 2008 άφησε την εργασία του στη Microsoft με σκοπό να αφοσιωθεί στο φιλανθρωπικό ίδρυμα που ίδρυσε ο ίδιος.
Εξωτερικοί σύνδεσμοι
Κατηγορία:Αμερικανοί επιχειρηματίες Κατηγορία:Αμερικανοί μηχανικοί λογισμικού
Τσαρλς Φέφερμαν
Ο Τσαρλς Λούις Φέφερμαν (Charles Louis Fefferman, γεννήθηκε στις 18 Απριλίου 1949) είναι Αμερικανός μαθηματικός που εργάζεται στο Πανεπιστήμιο του Πρίνστον, στο οποίο κατέχει σήμερα την Πανεπιστημιακή Έδρα Μαθηματικών Herbert E. Jones, Jr. '43. Του απονεμήθηκε το μετάλλιο Φιλντς το 1978 για τη συμβολή του στη μαθηματική ανάλυση.
Παιδικά χρόνια και εκπαίδευση
Ο Φέφερμαν γεννήθηκε από εβραϊκή οικογένεια στην Ουάσινγκτον και ήταν παιδί θαύμα. Εισήχθη στο Πανεπιστήμιο του Μέριλαντ σε ηλικία 14 ετών και έγραψε την πρώτη του επιστημονική εργασία σε ηλικία 15 ετών. Πήρε πτυχία στα μαθηματικά και τη φυσική σε ηλικία 17 ετών και πήρε το διδακτορικό του στα μαθηματικά τρία χρόνια αργότερα στο Πανεπιστήμιο του Πρίνστον, υπό τη διεύθυνση του Elias Stein. Η διδακτορική του διατριβή είχε τίτλο "Ανισότητες για έντονα μοναδικούς τελεστές συνέλιξης". Ο Φέφερμαν ανακηρύχθηκε τακτικός καθηγητής στο Πανεπιστήμιο του Σικάγο σε ηλικία 22 ετών, γεγονός που τον έκανε τον νεότερο τακτικό καθηγητή που διορίστηκε ποτέ στις Ηνωμένες Πολιτείες.
Σταδιοδρομία
Εκτός από τα προαναφερθέντα, στις τιμητικές του διακρίσεις περιλαμβάνονται το Βραβείο Σάλεμ το 1971, το Βραβείο Μπέργκμαν το 1992, το Βραβείο Μνήμης Μπότσερ το 2008 και το Βραβείο Βολφ στα Μαθηματικά για το 2017 , καθώς και η εκλογή του στην Αμερικανική Ακαδημία Τεχνών και Επιστημών και στην Αμερικανική Φιλοσοφική Εταιρεία. Για το 2021 του απονεμήθηκε το Βραβείο του Ιδρύματος BBVA Βραβείο για τα σύνορα της γνώσεως στις βασικές επιστήμες.
Ο Φέφερμαν προχώρησε σε αρκετές καινοτομίες που αναθεώρησαν τη μελέτη της πολυδιάστατης σύνθετης ανάλυσης, βρίσκοντας γόνιμες γενικεύσεις των κλασικών αποτελεσμάτων χαμηλής διάστασης. Το έργο του Φέφερμαν στις μερικές διαφορικές εξισώσεις, την ανάλυση Φουριέ, ιδίως τη σύγκλιση, τους πολλαπλασιαστές, την απόκλιση, τα μοναδιαία ολοκληρώματα και τους χώρους Χάρντι του χάρισε το μετάλλιο Φιλντς στο Διεθνές Συνέδριο Μαθηματικών στο Ελσίνκι το 1978. Ήταν ομιλητής στην ολομέλεια του ICM του 1974 στο Βανκούβερ.
Το αρχικό του έργο περιελάμβανε τη μελέτη της ασυμπτωτικής του πυρήνα Μπέργκμαν εκτός των ορίων ψευδοκυρτών περιοχών στο \mathbb C^n. Μελέτησε, μεταξύ άλλων, μαθηματική φυσική, αρμονική ανάλυση, δυναμική ρευστών, νευρωνικά δίκτυα, γεωμετρία, μαθηματικά οικονομικά και φασματική ανάλυση.
Εργασίες
Τα κείμενα που ακολουθούν είναι από τα πιο γνωστά του Φέφερμαν:
Εξωτερικοί σύνδεσμοι
Κατηγορία:Μαθηματικοί αναλυτές Κατηγορία:Αμερικανοί μαθηματικοί Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα Κατηγορία:Βραβευμένοι με Μετάλλιο Φιλντς
Οικονομική οδήγηση
Μετά τις αυξήσεις στην τιμή της βενζίνης (και των καυσίμων γενικότερα), αλλά και τις δραματικές επιβαρύνσεις που έχει υποστεί το περιβάλλον στον πλανήτη, η ανάγκη για οικονομικότερη οδήγηση είναι μεγαλύτερη. Με απλούς τρόπους είναι δυνατή η μείωση του κόστους σε καύσιμα αλλά και της συντήρησης του αυτοκινήτου. Η οικονομική οδήγηση, εκτός από ασφαλέστερη, είναι και φιλικότερη προς το περιβάλλον.
Ελαστικά
right|thumb|Ελαστικό Τα ελαστικά πρέπει να φουσκώνονται όταν είναι κρύα και με την ενδεδειγμένη από τον κατασκευαστή του αυτοκινήτου πίεση, αν και αρκετοί κατασκευαστές αναγράφουν την σωστή πίεση όταν αυτά είναι ζεστά. Η αυξομείωση της πίεσης είναι απαραίτητη όταν το φορτίο του αυτοκινήτου μεταβάλλεται (αν και κάτι τέτοιο πρέπει να υποδεικνύεται τόσο από τον κατασκευαστή του οχήματος όσο και του ελαστικού). Η υπερβολική ή μικρότερη πίεση αυξάνει την φθορά των ελαστικών, μειώνει την πρόσφυσή τους, ταλαιπωρεί της αναρτήσεις, μειώνει τον χρόνο ζωής τους, αυξάνει την τριβή με τον δρόμο και, φυσικά, την κατανάλωση καυσίμου. Το συστηματικό «καβάλημα» των πεζοδρομίων καταστρέφει την μορφολογία και του πέλματος και των πλαϊνών αλλά την ζυγοστάθμιση. Στην αγορά υπάρχουν τύποι ελαστικών που συμβάλλουν στην μείωση της κατανάλωσης καυσίμων.
Ο μέσος χρόνος ζωής των ελαστικών έχει να κάνει κυρίως με την σωστή αποθήκευση των ελαστικών μετα την κατασκευή τους, δηλαδή κατα την μεταφορά τους και στα καταστήματα πώλησης (μακριά από άμεση ηλιακή ακτινοβολία, λάδια, καυσαέρια, πετρέλαιο κ.ά.) και είναι από 3 έως 5 χρόνια απο την ημερομηνία κατασκευής τους (DOT). Κατά το χρονικό αυτό διάστημα διατηρούν αναλλοίωτα τα χαρακτηριστικά τους και αυτό δεν εξαρτάται από την ημερομηνία αγοράς τους (και πάλι αυτό εξαρτάται από τον κατασκευαστή). Σε όλα τα ελαστικά αναγράφεται η εβδομάδα και το έτος κατασκευής τους. Όσο πιο καινούργια είναι τα ελαστικά τόσο το καλύτερο.
Πολλοί οδηγοί αλλάζουν ελαστικά τοποθετώντας μεγαλύτερα (συνήθως πιο φαρδιά), θέλοντας το όχημά τους να αποκτήσει καλύτερο «κράτημα» λόγω αυξημένης πρόσφυσης. Η ενέργεια αυτή όχι μόνο συμβάλλει δραματικά στην αύξηση της κατανάλωσης, αλλά μπορεί να αποβεί και ολέθρια για την ασφάλεια του οχήματος, καθώς αυξάνεται το αναρτώμενο βάρος και μεταβάλλεται ριζικά η συμπεριφορά του, ιδιαίτερα στις υψηλές ταχύτητες. Κατά συνέπεια, η όποια μετατροπή στα ελαστικά πρέπει να είναι εγκεκριμένη από τον κατασκευαστή του οχήματος και να μη γίνεται αυθαίρετα.
Συντήρηση
right|thumb Η συντήρηση του αυτοκινήτου πρέπει να γίνεται στα προβλεπόμενα από τον κατασκευαστή χιλιόμετρα. Πρέπει να μην χρησιμοποιούνται ανταλλακτικά - απομιμήσεις (κοινώς «μαϊμού»), γιατί επιβαρύνουν το αυτοκίνητο με επιπλέον βάρος, είναι μειωμένης απόδοσης και εκτός από την αύξηση της κατανάλωσης, οδηγούν σε βλάβες πολλαπλάσιες της διαφοράς τιμής τους. Τα λιπαντικά πρέπει να αλλάζονται κάθε 6 έως 12 μήνες ανάλογα με τον τύπο τους και ανεξαρτήτως των χιλιομέτρων που διανύθηκαν από την προηγούμενη αλλαγή.
Καλό είναι να μην παραλείπεται και η αλλαγή του φίλτρου λαδιού με κάθε αλλαγή λαδιών. Κάθε χρόνο είναι απαραίτητο το σέρβις ακόμα και αν δεν έχουν συμπληρωθεί τα χιλιόμετρα. Ένα τυπικό φθηνό σέρβις βοηθά στην διατήρηση της απόδοσης, οικονομίας, αποτρέπει την εμφάνιση πολυέξοδων ζημιών αλλά και, το κυριότερο, διατηρεί σε άριστα επίπεδα την μηχανική κατάσταση του αυτοκινήτου, ιδιαίτερα σημαντικού παράγοντα για ασφαλή και οικονομική οδήγηση.
Σε κάθε περίπτωση, για τη σωστή συντήρηση του αυτοκινήτου είναι απαραίτητο να τηρούνται κατά γράμμα οι οδηγίες του κατασκευαστή του. Στην οικονομική (αλλά και ασφαλέστερη) οδήγηση δεν συμβάλλουν οι όποιες μετατροπές (σε ελαστικά, αμορτισέρ και άλλα μηχανικά μέρη), εκτός αν γίνουν από συνεργείο εξουσιοδοτημένο για αυτές από τον κατασκευαστή του αυτοκινήτου ή από τον ίδιο τον κατασκευαστή.
Σχάρα οροφής
right|thumb|Σχάρα οροφής.
Στην σχάρα της οροφής πρέπει να αποφεύγονται τα μεγάλα φορτία. Περισσότερα από 100 κιλά επηρεάζουν την ευστάθεια, την αεροδυναμική και αυξάνουν την κατανάλωση, ενώ κάνουν ιδιαίτερα ανασφαλή την οδήγηση. Ανάλογες επιδράσεις έχουν και οι σχάρες που τοποθετούνται και σε άλλα σημεία του οχήματος (π.χ. στην πίσω πόρτα αποσκευών).
Ηλεκτρικά
Τα συστήματα ήχου μεγάλης ισχύος, τα επιπλέον φωτιστικά στοιχεία και ο κλιματισμός (το καλοκαίρι) επιβαρύνουν την κατανάλωση.
Τρόπος οδήγησης
right|thumb
Οι υπερβολικές επιταχύνσεις και επιβραδύνσεις, εκτός από ανασφαλή τρόπο οδήγησης, αποτελούν και σπατάλη καυσίμων. Μία ήρεμη οδήγηση, με την τήρηση επαρκών αποστάσεων ασφαλείας είναι οικονομικότερη, ασφαλέστερη, πιο άνετη και αυξάνει την διάρκεια ζωής του κινητήρα, των ελαστικών και των αμορτισέρ.
Η βέλτιστη σχέση απόδοσης με κατανάλωση των κινητήρων κυμαίνεται ανάμεσα στις 2.000 με 3.000 στροφές το λεπτό, αν και αυτό εξαρτάται από τον κατασκευαστή. Η μη τήρηση αυτών των ορίων οδηγεί σε σπατάλη καυσίμων. Η μεγαλύτερη δυνατή σχέση στο κιβώτιο ταχυτήτων δεν είναι, κατ' ανάγκην, και η οικονομικότερη. Στις κυκλοφοριακές συμφορήσεις, τα απότομα ξεκινήματα και σταματήματα δεν ωφελούν ούτε σε κέρδος χρόνου ούτε, πολύ περισσότερο, στην κατανάλωση. Τα απότομα φρεναρίσματα μετά από υψηλές ταχύτητες επιταχύνουν την φθορά στα τακάκια των φρένων και στις δισκόπλακες.
Μεγάλα Οχήματα
Πίσω από μεγάλα οχήματα (π.χ. τριαξονικά, νταλίκες, φορτηγά, βυτιοφόρα κ.τ.λ.) δημιουργείται ένα κενό αέρος (οπισθέλκουσα). Αυτό είναι πρακτικά αντιληπτό από την ελάττωση του θορύβου που παρατηρείται στο μικρό αυτοκίνητο όταν αυτό κινείται σε πολύ μικρή απόσταση πίσω από το μεγάλο. Η τακτική αυτή ελαττώνει δραστικά την κατανάλωση καυσίμου. Είναι όμως, ιδιαίτερα επικίνδυνη λόγω της μικρής απόστασης ασφαλείας από το προπορευόμενο όχημα. Από την άλλη όμως, όταν κινούμαστε στην σωστή απόσταση ασφαλείας πίσω από μεγάλο όχημα, δεν έχουμε μείωση, αλλά αύξηση κατανάλωσης. Τα μεγάλα οχήματα δημιουργούν στροβιλισμούς του αέρα, οι οποίοι επηρεάζουν αρνητικά την αεροδυναμική του αυτοκινήτου. Καλό είναι να αποφεύγεται η παραμονή πίσω από μεγάλα οχήματα για μεγάλη χρονική διάρκεια.
Εκκίνηση
Στα σύγχρονα αυτοκίνητα το ζέσταμα του κινητήρα εν στάσει το χειμώνα δεν έχει νόημα και απλά αποτελεί σπατάλη καυσίμων, επειδή οι κατασκευαστές έχουν μεριμνήσει για τo αποκαλούμενο «start and drive» (βάλε μπρος και ξεκίνησε). Ο κινητήρας, τα ελαστικά, τα αμορτισέρ και το κιβώτιο ταχυτήτων φθάνουν στο μέγιστο της απόδοσής τους όταν έχουν αποκτήσει τη θερμοκρασία λειτουργίας τους, όπως την έχει καθορίσει ο κατασκευαστής. Αυτή επιτυγχάνεται μετά από 5 λεπτά κανονικής και προσεκτικής οδήγησης.
Μεμβράνες
Οι αντηλιακές μεμβράνες στα παράθυρα του αυτοκινήτου αντανακλούν την ηλιακή ακτινοβολία το καλοκαίρι και ελαττώνουν την χρήση του κλιματισμού και προστατεύουν το εσωτερικό του αυτοκινήτου από την υπεριώδη ακτινοβολία. Όσο πιο σκούρες τόσο πιο καλά, αλλά μην υπερβαίνουν το το όριο της νομοθεσίας, επιπλέον μειώνονται οι πιθανότητες να πέσουμε θύμα κλοπής, καθώς η σκούρα μεμβράνη καθιστά λιγότερο πιθανό τον εντοπισμό αντικειμένων (χρήματα για παράδειγμα). Ακόμη ομορφαίνει το αυτοκίνητο, και σε περίπτωση θραύσης κρυστάλλων συγκρατεί τα θραύσματα.
Χώρος αποσκευών
Περιττά βάρη στον χώρο των αποσκευών, αυξάνουν την κατανάλωση. Αύξηση κατανάλωσης (και κυρίως, μείωση της ασφάλειας κατά την οδήγηση) υπάρχει και όταν το όχημα φορτωθεί ανομοιόμορφα.
Καύσιμα
300px|right|thumb|Πρατήριο καυσίμων στην [[Ιντιάνα, ΗΠΑ.]] Η επιλογή καυσίμου είναι σημαντική για την επίτευξη οικονομίας κατά την οδήγηση.
Καθαριότητα
Η απόθεση ρύπων σε ένα αυτοκίνητο είναι πιθανό να επιφέρει αεροδυναμικές αλλοιώσεις και συνεπώς, θα παρουσιάζεται αυξημένη κατανάλωση, ιδιαίτερα στις μεγάλες ταχύτητες.
Καταλύτης
Οταν ο καταλύτης φθάσει στο τέλος της ζωής του, πρέπει να αντικατασταθεί. Αν αυτό δεν γίνει, εκτός από το ότι είναι καρκινογόνος και επιτρέπει την εκπομπή ιδιαίτερα βλαβερών για το περιβάλλον ρύπων, ανεβάζει επίσης, σημαντικά την κατανάλωση και επηρεάζει αρνητικά τις επιδόσεις του οχήματος.
Σύνδεσμοι / Πηγές
http://el.wikibooks.org/wiki/Οικονομική_Οδήγηση
http://money.howstuffworks.com/how-to-drive-economically.htm
http://www.servitoros.gr/misc_news/view.php/771/
https://web.archive.org/web/20080207121146/http://www.ecodriving.gr/ofeli.html
http://www.autotriti.gr/news/preview_news.asp?category_id=75&NEWS_DATA_ID=66444
https://web.archive.org/web/20090106130441/http://treatise.eu.com/UserFiles/Conduite%20economique.pdf
http://www.sk-8.de/energie/eneBenzinsparenPkw.php
http://www.physorg.com/news114713513.html
https://web.archive.org/web/20090827133808/http://ecofinder.gr/
Κατηγορία:Αυτοκίνητο Κατηγορία:Οικολογία Κατηγορία:Οδήγηση
242
Η τρέχουσα σελίδα αφορά το έτος 242 κατά το Γρηγοριανό ημερολόγιο
Το έτος 242 (CCXLII) ήταν ένα κοινό έτος, το οποίο ξεκινούσε το Σάββατο. Εκείνη την εποχή ήταν γνωστό ως το έτος των Υπάτων Γράτου και Λέπιδου (ή, λιγότερο γνωστό, το έτος 995 από Κτήσεως Κόσμου). Η ονομασία 242 έχει χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος ονομασίας των ετών στην Ευρώπη.
Θάνατοι
Κατηγορία:Έτη
1636 Πόρτερ
Φυσικά χαρακτηριστικά
Η μέση διάμετρος του Πόρτερ εκτιμάται σε 9,22 ± 0,9 χιλιόμετρα. Ο φασματικός τύπος του είναι S (λιθώδης), ενώ το γεωμετρικό άλβεδό του είναι 0,120 ± 0,027. Ο Πόρτερ περιστρέφεται γύρω από τον εαυτό του μία φορά κάθε 2 ώρες 57 λεπτά και 55 δευτερόλεπτα.
Εξωτερικοί σύνδεσμοι
Πορτερ
Θάλασσα (συγκρότημα)
Οι Θάλασσα ήταν ένα συγκρότημα που εκπροσώπησε την Ελλάδα στον, ερμηνεύοντας το τραγούδι "Μια Κρυφή Ευαισθησία".
Ιστορικό
Ο μουσικός Γιάννης Βαλβής και η τραγουδίστρια Διονυσία Καρόκη δημιούργησαν το συγκρότημα ρητά για τον Διαγωνισμό Τραγουδιού της Eurovision. Μετά τον εθνικό τελικό, πολλοί καλλιτέχνες παραπονέθηκαν ότι η νίκη του συγκροτήματος ήταν απάτη. Ωστόσο, συνέχισαν να αγωνίζονται μετά τη λήψη δύο βίντεο κλιπ (δήλωσαν ότι το πρώτο ήταν πολύ εθνικό).
Κατά τη διάρκεια των προβών στο Μπέρμιγχαμ, ο Γιάννης Βάλβις είχε πολλές διαμάχες με τον διευθυντή του σόου και τον έδιωξαν από την αρένα, μέχρι που του απαγορεύτηκε η είσοδος. Παρακολούθησε τον διαγωνισμό μέσα από το δωμάτιο του ξενοδοχείου του με δύο φύλακες να φρουρούν την πόρτα του. Οι Θάλασσα εμφανίστηκαν δεύτεροι κατά σειρά εμφάνισης. Κέρδισαν 12 πόντους - αποκλειστικά από την Κύπρο - και κατατάχθηκαν 20οι από τους 25 συμμετέχοντες.
Η ομάδα διαλύθηκε μετά τον διαγωνισμό. Η Διονυσία Καρόκη εργάστηκε ως τραγουδίστρια φωνητικών για πολλούς έλληνες αστέρες και τώρα διδάσκει τραγούδι και μουσική σε ιδιωτική σχολή μουσικής. Ο Γιάννης Βαλβής εργάζεται ως μηχανικός ήχου στον ελληνικό ραδιοφωνικό σταθμό Best Radio.
Το ένα και μοναδικό CD των Θάλασσα κυκλοφόρησε ως προωθητικό ηλικό. Περιέχει την συμμετοχή τους στο διαγωνισμό, δύο remix του ίδιου τραγουδιού (με φωνητικά από έναν τραγουδιστή που δεν αναφέρεται στα credits), και το τραγούδι "Κόσμε Σινεμά", το οποίο ήταν επίσης μεταξύ των 10 τραγουδιών που συμμετείχαν στην εθνική επιλογή για τη συμμετοχή της Ελλάδας στο. Δεν τα πήγε πολύ καλά στα airplay, αλλά έπιασε την κορυφή στο airplay chart του ελληνικού ραδιοφωνικού σταθμού FLY FM 89.7.
Ανδρομέδα Γ´
Η Ανδρομέδα Γ´ (Andromeda III) είναι νάνος σφαιροειδής γαλαξίας ο οποίος απέχει περίπου 2,44 εκατομμύρια έτη φωτός από τη Γη και βρίσκεται στον αστερισμό της Ανδρομέδας. Ανήκει στην Τοπική ομάδα γαλαξιών και είναι δορυφόρος του Γαλαξία της Ανδρομέδας (M31). Την ανακάλυψε ο αστρονόμος Sidney van den Bergh παρατηρώντας φωτογραφίες που τραβήχθηκαν στα 1970-71.
Παραπομπές
Κατηγορία:Νάνοι γαλαξίες Κατηγορία:Σφαιροειδείς γαλαξίες Κατηγορία:Ανδρομέδα (αστερισμός) 02121 Κατηγορία:Τοπική ομάδα γαλαξιών
Μαύρη γη
Η μαύρη γη είναι ένας πολύ σπάνιος τύπος χώματος. Έλαβε την ονομασία της από τη ρωσική λέξη τσερνοζιόμ (чернозём), η οποία συχνά χρησιμοποιείται και αμετάφραστη από τους ειδικούς.
Το χαρακτηριστικό της μαύρης γης είναι η υψηλότατη περιεκτικότητά της σε χούμο (από 3% μέχρι και 15%), φωσφορικά οξέα, φωσφόρο και αμμωνία. Έχει μεγάλο βάθος, συχνά περισσότερο από 1 μέτρο. Μάλιστα στην Ουκρανία φθάνει έως και τα 6 μέτρα. Όλα αυτά κάνουν το συγκεκριμένο τύπο χώματος πάρα πολύ εύφορο. Από πολλούς θεωρείται ως το καλύτερο έδαφος για καλλιέργεια, μιας και είναι τόσο πλούσιο σε θρεπτικά συστατικά που δε χρειάζεται λιπάσματα.
Σε ολόκληρο τον πλανήτη υπάρχουν μονάχα δύο «ζώνες τσερνοζιόμ»: η πρώτη ακολουθεί τη διαδρομή ΒΑ Ουκρανία / Κεντρική Ρωσία → Νότια Ρωσία → Νότια Σιβηρία, ενώ η δεύτερη απλώνεται στο νότιο τμήμα του κεντρικού Καναδά, ανάμεσα στη λίμνη Μανιτόμπα και το Κάλγκαρι.
Εξωτερικοί σύνδεσμοι
Κατηγορία:Εδαφολογία Κατηγορία:Γεωργία (δραστηριότητα)
Παγκόσμιο Πρωτάθλημα Στίβου 2023
Το Παγκόσμιο Πρωτάθλημα Στίβου 2023 (2023-as atlétikai világbajnokság), η 19η έκδοση του Παγκοσμίου Πρωταθλήματος Στίβου, επρόκειτο να πραγματοποιηθεί από τις 19 έως τις 27 Αυγούστου 2023, στο Εθνικό Κέντρο Στίβου στη Βουδαπέστη της Ουγγαρίας.
Η πόλη της Βουδαπέστης ενδιαφέρθηκε να οργανώσει στο παρελθόν το Παγκόσμιο Πρωτάθλημα Στίβου 2007, όμως απέσυρε την υποψηφιότητά της και τελικά διοργανώθηκε στην Οσάκα.
Πρόγραμμα
Το πρόγραμμα του πρωταθλήματος έγινε γνωστό στις 26 Αυγούστου 2022.
Κριτήρια πρόκρισης
Τα κριτήρια για την πρόκριση στο Πρωτάθλημα είναι τα εξής:
Άνδρες
Με αστερίσκο (*) οι αθλητές που συμμετείχαν μόνο στις προκριματικές σειρές των σκυταλοδρομιών
Γυναίκες
Με αστερίσκο (*) οι αθλητές που συμμετείχαν μόνο στις προκριματικές σειρές των σκυταλοδρομιών
Μικτό
Με αστερίσκο (*) οι αθλητές που συμμετείχαν μόνο στις προκριματικές σειρές των σκυταλοδρομιών
Παραπομπές
2023 Κατηγορία:Στίβος το 2023 Κατηγορία:Αθλητισμός στην Ουγγαρία
Αγαπητός του Κιέβου
Ο Αγαπητός του Κιέβου ήταν γιατρός, μοναχός της Λαύρας των Σπηλαίων του Κιέβου που έζησε τον 11ο αιώνα και τιμάται ως άγιος από την Ορθόδοξη Εκκλησία.
μικρογραφία|357x357εσ|left|Αγαπητός του Κιέβου, 1661 Γεννήθηκε στο Κίεβο, όπου και υπήρξε μαθητής του Αγίου Αντωνίου του Κιέβου. Ο Αγαπητός παρείχε δωρεάν ιατρικές υπηρεσίες σε φτωχούς ανθρώπους. Λέγεται ότι μιμήθηκε τον Άγιο Αντώνιο, θεραπεύοντας με βότανα και προσευχή τους ασθενείς. Θεράπευσε επίσης τον Μεγάλο Πρίγκιπα της Κιέβινης Ρωσίας Βλαδίμηρο Β΄ Μονομάχο.
Πολλές εκκλησίες στην Ουκρανία και τη Ρωσία είναι αφιερωμένες στο όνομά του. Τα λείψανά του βρίσκονται σε σπηλιά εντός της Μονής της Λαύρας των Σπηλαίων του Κιέβου.
Η ημέρα εορτασμού του Αγίου Αγαπητού του Κιέβου από την Ορθόδοξη Εκκλησία είναι την 1 Ιουνίου, καθώς και στις 28 Σεπτεμβρίου (εορτασμός των αγίων της Μονής της Λαύρας των Σπηλαίων).
Παραπομπές
Κατηγορία:Άγιοι της Ορθόδοξης Εκκλησίας
Βίας (γιος του Αμυθάονα)
Στην Αρχαία ελληνική μυθολογία ο Βίας ήταν ένας από τους τρεις βασιλείς όταν το Άργος μοιράστηκε σε τρια βασίλεια, οι άλλοι δυο ήταν ο αδελφός του Μελάμποδας και ο Αναξαγόρας. Ο Βίας έδωσε το όνομα του στον ομώνυμο ποταμό στην Μεσσηνία. Ο Παυσανίας έγραψε ότι ο Αμυθάονας είχε δυο γιους τον Βίαντα και τον μάντη Μελάμποδα με την Ιδομένη, κόρη του Φρέρη ή του Άβαντα του Άργους, σύμφωνα με άλλες πηγές η μητέρα του ονομαζόταν Αγλαία. Ο Βίας ήταν ο πατέρας του Ταλαού με την πρώτη σύζυγο του Πηρώ, με τη κόρη του Προίτου Ιφιανάσσα απέκτησε την Αναξίβια ή Αλφεσιβοία, με τον σύζυγο της Πελία γεννήθηκαν ο Άκαστος και τρεις κόρες. Ο Απολλώνιος ο Ρόδιος καταγράφει τρεις γιους του Βίαντα, τον Προίτο, τον Αρείο και τον Λαόδοκο που συμμετείχε στο πλήρωμα της Αργώς. Σύμφωνα με μια άλλη πηγή τα παιδιά του Βίαντα είχαν τα ονόματα Περίαλκης, Άρητος και Αλφεσιβοίας. Ο Βίαντας παντρεύτηκε σε επίσημο γάμο την ξαδέλφη του Πηρώ, την κόρη του Νηλέα. Ο μύθος αναφέρει ότι ο Νηλέας δεν έδινε σε κανέναν την κόρη του σε γάμο παρά μόνο εάν του έφερνε τα άλογα του Ίφικλου. Ο αδελφός του μάντης Μελάμποδας γνωστός για την δύναμη, το θάρρος του και την ικανότητα επικοινωνίας του με τα ζώα του έφερε τα βόδια και κανόνισε τον γάμο του Βίαντα από τον οποίο γεννήθηκε μόνο ο Ταλαός. Μετά τον θάνατο της Πηρώς ο Βίας παντρεύτηκε την Ιφιανάσσα κόρη του Προίτου, ο αδελφός του Μελάμπους είχε γιατρέψει την ίδια και τις αδελφές της από τρέλα. Ο Προίτος έδωσε στον Βίαντα σύζυγο την μια από τις κόρες του με προίκα το ένα τρίτο του βασιλείου. Σύμφωνα με τον Παυσανία οι Βιαντίδες κυβέρνησαν το Άργος πολλές γενεές με διάσημους βασιλείς όπως Βίαντας, Ταλαός, Άδραστος, Διομήδης και Κυάνιππος.
Πηγές
Κατηγορία:Βασιλείς του Άργους Κατηγορία:Βασιλείς της ελληνικής μυθολογίας Κατηγορία:Μυθολογία του αρχαίου Άργους
Δημήτριος Βυζάντιος
Ο Δημήτριος Βυζάντιος (αληθινό όνομα: Δημήτριος Κωνσταντίνου Χατζή-Ασλάνης, αναφερόταν και ως Δ. Κ. Χ. Ασλάνης Βυζάντιος) ήταν κωμωδιογράφος και αγιογράφος. Το δημοφιλέστερο θεατρικό του έργο υπήρξε η Βαβυλωνία.
Βιογραφία
Ο Βυζάντιος γεννήθηκε το 1790 στην Κωνσταντινούπολη. Όντας μορφωμένος και γλωσσομαθής, ανέλαβε πολλές και διάφορες θέσεις εργασίας εκ των οποίων οι κυριότερες ήταν η θέση του ως διερμηνέας του Μπέη της Τύνιδας και ως γραμματέας της Πελοποννησιακής Γερουσίας. Κατά τα πρώτα χρόνια της Οθωνικής Βασιλείας, ο Βυζάντιος δυσαρεστήθηκε από την πολιτική κατάσταση της χώρας και αποσύρθηκε στην Πάτρα, όπου εργάστηκε ως αγιογράφος. Απεβίωσε εκεί, το 1853.
Αγιογραφίες
Διακόσμησε εκκλησίες στην Πελοπόννησο, μεταξύ άλλων και την οροφή του παλαιού Αγίου Ανδρέα στην Πάτρα με μεγάλες συνθέσεις, σύμφωνα με γλυκερά και από τότε ξεπερασμένα ιταλικά πρότυπα. Αυτό ανταποκρινόταν στην επαρχιακή νοοτροπία της εποχής.
Εξωτερικοί σύνδεσμοι
Κατηγορία:Έλληνες θεατρικοί συγγραφείς Κατηγορία:Έλληνες ζωγράφοι Κατηγορία:Έλληνες αγιογράφοι